OzLabs/hebrew-wiki-articles huggingface dataset:
סלט ניסואז

סלט ניסואז (niçoise) או סלט בנוסח ניצה (בצרפתית: salade niçoise) הוא סלט מהמטבח הצרפתי האופייני לאזור העיר ניס כמשתמע משמו.
הסלט מבוסס על ירקות חיים, ביצים קשות, עפיאן, טונה כבושה או טרייה (נאה או צרובה) ושמן זית.
הסלט הקלאסי אינו מכיל ירקות מבושלים אך כיום מקובל להוסיף לו (בעיקר במסעדות) תפוחי אדמה מבושלים ושעועית ירוקה מבושלת. 

אחד מאופני ההכנה: 

* שוטפים ומנקים את החסה מסוגים שונים. 
* שוטפים וחותכים את הפלפלים לקוביות קטנות. 
* שוטפים וחותכים את העגבניות לרבעים. 
* מוסיפים לסלט את העגבניות, הזיתים, הביצים הקשות, הטונה והעפיאן. 
* מכינים את הוויניגרט בשמן ובזיליקום, ויוצקים אותו על הסלט.

==קישורים חיצוניים==

* [https://web.archive.org/web/20080621204305/http://food.walla.co.il/?w=%2F919%2F1259846 מתכון לסלט ניסואז] מאת אייל שני

==הערות שוליים==

קטגוריה:ערכים שבהם תבנית בריטניקה אינה מתאימה
ניסואז
קטגוריה:המטבח הצרפתי
קטגוריה:ניס
קטגוריה:מאכלי ירקות
לודוביקו ספורצה

לודוביקו מאריה ספורצה (באיטלקית: Ludovico Maria Sforza; 27 ביולי 1452 – 27 במאי 1508) היה דוכס מילאנו.

==ביוגרפיה==
ספורצה, בנו של פרנצ'סקו ספורצה דוכס מילאנו, נולד בויג'באנו (כיום בחבל לומברדיה שבאיטליה). החל מ-1481 שימש כעוצר בשם אחיינו, ג'אן גלאצו (שהיה נער חולני) ולמעשה ניהל את כל ענייני הדוכסות. החל מ-1483 היה פטרונו של לאונרדו דה וינצ'י שעבר להתגורר בעיר. הוא היה גם פטרונם של אמנים רבים אחרים (ובהם דונטו ברמנטה), הקים בניינים מפוארים, ייסד את האוניברסיטה של פאביה ופתח בתי ספר למדע במילאנו.

כצייר החצר של דוכסות מילאנו צייר לאונרדו בין היתר את המדונה בין הסלעים (1483–1485) ואת הסעודה האחרונה (1495–1498), ועיצב דגם חומר ענק לאנדרטת פרש לזכר פרנצ'סקו ספורצה. לאונרדו שימש גם כמהנדס צבאי וכאדריכל ועסק בפרויקטים אמנותיים רבים. בינואר 1491 נשא ספורצה לאישה את ביאטריצ'ה (ביאטריס), בתו של ארקולה ד'אסטה, דוכס פרארה, ודה וינצ'י ארגן עבורו את חגיגות הנישואים. לספורצה היו מאהבות רבות, אך המאהבת המועדפת עליו הייתה צ'צ'יליה גאלראני, שילדה לו בן, צ'זארה ספורצה ויסקונטי, בשנה בה נישא לביאטריצ'ה. צ'צ'יליה הצעירה הייתה המודל לציור "הגבירה עם החמוס" המוצג במוזיאון צ'רטוריסקי בקרקוב וכן משערים שהייתה המודל של לאונרדו בציוריו "מדונה בין הסלעים".

ב-1494 מת אחיינו, וספורצה תפס את השלטון והוכתר לדוכס מילאנו.
באותה שנה קרא לשארל השמיני מלך צרפת לפלוש עם צבאו לאיטליה ולכבוש את נאפולי, שהייתה בשליטת ספרד. אך בעוד שארל השמיני מתקדם אל עבר נאפולי, לואי השני דוכס אורליאן (לואי השנים עשר מלך צרפת לעתיד, שהיה נכדה של ולנטינה ויסקונטי ונינו של ג'אן גלצו הראשון, דוכס מילאנו) פלש אף הוא עם צבאו לאיטליה במטרה לכבוש את מילאנו. ספורצה התחרט עד מהרה על כך שהזמין את הצרפתים לאיטליה, והצטרף לליגה של ונציה שכללה את פרננדו השני, מלך אראגון את מקסימיליאן הראשון, קיסר האימפריה הרומית הקדושה ואת האפיפיור אלכסנדר השישי.

ב-6 ביולי 1495 צבא הליגה של ונציה גבר על זה של שארל השמיני בקרב פורנובו, אבל האחרון הצליח לשוב עם צבאו לצרפת. ב-1498 לואי השני דוכס אורליאן, שבינתיים הפך ללואי השנים עשר מלך צרפת, פלש שוב לאיטליה עם צבאו וכבש את מילאנו באוקטובר 1499. ספורצה נמלט אל חצרו של מקסימיליאן הראשון, אך שב עם צבא שכירים שווייצרי, גרמני ואיטלקי וכבש את מילאנו מידי הצרפתים (5 בינואר 1500).

כעבור שלושה חודשים בלבד נתפס ספורצה בידי הצרפתים (10 באפריל 1500). הוא נלקח כאסיר לצרפת ונכלא במצודת העיר לוש שבעמק הלואר. ב-1508 ניסה להימלט מכלאו, אך נתפס שוב ונכלא באותה מצודה בתנאים מחמירים. לודוביקו ספורצה מת בכלא במאי של אותה שנה. קריסטופורו סולרי פסל את קברו.

==ראו גם==
*הברבורים של לאונרדו

==קישורים חיצוניים==

* 
* 

קטגוריה:דוכסי מילאנו
קטגוריה:בית ספורצה

קטגוריה:ילידי 1452
קטגוריה:נפטרים ב-1508
דולסה דה בטטה

דולסה דה בטטה (בספרדית: dulce de batata, מילולית: "ממתק בטטה" "ריבת בטטה" או "בטטה מתוקה") הוא קינוח מתוק ומסורתי הנהוג במטבח הארגנטינאי, הפרגוואי והאורוגוואי. 
הקינוח בעל ג'לי מתוק, מרקם נוקשה כשל מרמלדה,הקינוח לרוב עשוי מבטטה אך יכול להיות גם בגרסאות אחרות כמו למשל עם- שוקולד או דובדבנים. באופן מסחרי נמכר הקינוח בקופסאות שימורים שטוחות ועגולות, לעיתים עם תוספות כגון שוקולד. 
לרוב מקובל לאכלו יחד עם גבינה צהובה.

==קישורים חיצוניים==

* [http://rest.walla.co.il/?w=/903/279707 דולסה דה בטטה], מאתר וואלה

קטגוריה:המטבח הארגנטינאי
קטגוריה:קינוחים
סברינה (עוגה)

סברינה
סברינות אישיות עם [[רום וקצפת, בסגנון המקובל גם בישראל]]
סָבָרִינָה (בצרפתית: Savarin, סָוָורָן) היא עוגת שמרים טבולה בסירופ סוכר מבושם ברום וממולאת בדרך כלל בקצפת או קרם.

מקור הסברינה במטבח הצרפתי בחבל לורן והיא קרויה על שמו של בריה סאווארן, גסטרונום צרפתי.

הסברינה פופולרית גם בקונדיטוריה האוסטרו-הונגרית והגיעה גם לישראל שם הייתה פופולרית מאוד בשנות ה-60 של המאה ה-20, פופולריות שהלכה ופחתה עם השנים בעיקר כיוון שהגרסה המקומית הייתה נחותה בהרבה מזו הצרפתית וכללה בין השאר חומרים מייצבים, חומרי טעם וריח סינתטיים וצבעי מאכל.

==קישורים חיצוניים==

* 

קטגוריה:המטבח הצרפתי: קינוחים
קטגוריה:המטבח הצרפתי: מאפים
קטגוריה:עוגות
קטגוריה:מוצרי בצק שמרים
קטגוריה:מאכלים הקרויים על שם אישים
אאוטיכיאנוס

אֵאוּטִיכְיָאנוּס (בלטינית: Eutychianus; נפטר ב-7 בדצמבר 283) היה אפיפיור, ככל הנראה בין 4 בינואר 275 למותו ב-7 בדצמבר 283. מעט ידוע עליו, מן הכיתוב על המצבה שלו, בקטקומבה של האפיפיור קליקסטוס הראשון. אפילו תאריכי כהונתו אינם ברורים. הליבר פונטיפיקליס טוען כי כיהן במשך שמונה שנים ו-11 חודשים, בעוד שאוזביוס מקיסריה טוען כי כיהן רק 10 חודשים.

מיוחס לו כי הוא זה אשר הנהיג ברכה על פירות השדה וכי הוא קבר במו ידיו 324 נוצרים אשר מתו מות קדושים. שתי הטענות מפוקפקות בעיני מרבית ההיסטוריונים של ימינו, מאחר שלא היו הוצאות להורג של נוצרים אחרי מותו של אורליאנוס בשנת 275, וכי הברכה על תנובת השדה החלה מאוחר יותר.

יום הקדוש שלו הוא 8 בדצמבר.

==קישורים חיצוניים==

* 

קטגוריה:קדושים נוצרים
קטגוריה:אפיפיורים במאה ה-3
קטגוריה:נפטרים ב-283
חואה גוופנג

חואה גוופנג (עומד) עם [[מוחמד רזא שאה פהלווי ופארה פהלווי]]
סוּ ג'וּ (סינית מפושטת: 苏铸; סינית מסורתית: 蘇鑄; 16 בפברואר 1921 – 20 באוגוסט 2008), שנודע יותר בפסבדונים חְווָה גְווֹ פֶנְג (סינית מפושטת: 华国锋; סינית מסורתית: 華國鋒), היה מדינאי סיני, שליט הרפובליקה העממית של סין בין 1976–1981.

בתחילת שנות ה-60 היה עסוק בשיקום הכלכלי של סין מהזינוק הגדול קדימה. הוא עבר לשְׂיָאנְגְטָאן והיה אחראי לטיפוח המחוז כאזור חקלאי לדוגמה, דבר שזיכה אותו בשבחי מאו דזה-דונג. ב-1971 עבר לבירה בייג'ינג ושירת בלשכת המטה של מועצת המדינה (הממשלה) בראשות ג'ואו אנלאי. בשנים 1972–1973 היה מעורב בחקירת פרשת מותו של לין ביאו. בשנת 1973 כבר קיבל מושב בפוליטביורו של הוועד המרכזי. בשנת 1975 מונה לשר לביטחון הציבור וסגן ראש הממשלה. גוופנג ייצג את הזרם המתון, בין תומכי מאו במהפכת התרבות לרפורמיסטים שהתאגדו סביב דנג שיאופינג.

==שליט סין==
לאחר מותו של ג'ואו אנלאי מסרטן ב-1976 מונה גוופנג לתפקיד ראש הממשלה ומיד לאחר מכן גם לסגן יו"ר המפלגה הקומוניסטית. מספר חודשים לאחר מכן מת מאו דזה-דונג, וגוופנג ירש אותו בתפקיד יושב ראש המפלגה הקומוניסטית ובראשות הוועדה הצבאית, ובכך החזיק בשלושת התפקידים המרכזיים בסין. זמן קצר לאחר עלייתו לשלטון נעצרו אנשי כנופיית הארבעה, שעמדו בראש מהפכת התרבות כשליחיו של מאו. מ-1977 בכל הכינוסים הרשמיים נתלו תמונות של גואופנג לצד אלו של מאו. כך גם התבקשו בתי הספר בסין. בתחום הכלכלי הוא החזיר את מדיניות התכנון המרכזי על פי הדגם הסובייטי, שהייתה נהוגה בסין לפני הזינוק הגדול קדימה.
בפועל לאחר תקופת שלטון קצרה עלה כוחו של דנג שיאופינג, ולמרות מעמדו הרשמי של גוופנג כשליט אבסולוטי, כוחו פג, אם כי דנג שהיה השליט בפועל לא הדיח אותו מייד ולא לקח את תפקידיו.

לבסוף הודח מתפקידיו לאחר התגברות כוחו של דנג שיאופינג ותומכיו, ורשמית נשאר חבר רגיל בוועד המרכזי עד שהודח מתפקיד זה ב-2002.

==קישורים חיצוניים==

* 
* 

קטגוריה:נשיאי הרפובליקה העממית של סין
קטגוריה:קומוניסטים סינים
קטגוריה:הרפובליקה העממית של סין: היסטוריה
קטגוריה:סינים שנולדו ב-1921
קטגוריה:סינים שנפטרו ב-2008
שרירי מיתר הברך

שרירי מיתר הברך (באנגלית: Hamstring) נמצאים בחלקה האחורי של הירך. אלו הם שלושה שרירים שונים עם אזורי אחז דומים ועיצבוב זהה הפועלים יחדיו בכיפוף הברך ובפשיטה של מפרק הירך. המונח האנגלי משלב בין המונחים Ham או Hom (שקע או כיפוף הברך באנגלית עתיקה) ו-String המתאר גיד.

==אנטומיה==
שרירי מיתר הברך מהווים את התכולה השרירית של המדור האחורי של הירך ובחלקם המרוחק הם מגדירים את הדפנות העליונות של גומץ בית הברך (שני ראשיו של שריר הסובך מגדירים את הדפנות התחתונות). שלושת השרירים, שריר הירך הדו ראשי, השריר החצי קרומי והשריר החצי גידי, נאחזים בגבששת השת ("עצם הישיבה") כנקודת מוצאם ובחלק העליון של השוקה כנקודת האחז המרוחקת. השרירים מעוצבבים שלושתם על ידי חטיבת השוקה של עצב השת. יוצא מהכלל הוא הראש הקצר של שריר הירך הדו ראשי שנאחז בעצם הירך ומעוצבב על ידי חטיבת השוקיתי המשותף של עצב השת.

==תפקודים==
קבוצת השרירים עוברת מעל לשני מפרקים, מתחילה בנקודה מקורבת למפרק הירך ונאחזת בנקודה מרוחקת לברך, ולכן אין ביכולתה להניע את שני המפרקים, למלוא טווח פעולתם, בה בעת. שרירי מיתר הברך מניעים את הירך לכיוון פשיטה או את הברך לכיוון כפיפה. כאשר הברך כפופה למחצה, יכולים השרירים לסובב את השוק לכיוון חיצוני (הירך הדו ראשי) או לכיוון פנימי (החצי קרומי והחצי גידי).

בעת הליכה לשרירי מיתר הברך תפקיד חשוב כאנטגוניסטים (בעלי פעולה הפוכה) של השריר הארבע ראשי המתבטא בהאטה של תנועת השוק קדימה.

==חשיבות היסטורית==
בלוחמה נגד פרשים בעזרת כלי נשק קרים, שימשה פגיעה בעזרת חרב במיתר הברך של הסוסים להפלתם. חיתוך מיתר הברך של לוחמים רגליים מנע את יכולתם לנוע במהירות בשדה הקרב. חיתוך מיתר הברך שימש גם כאמצעי למניעת בריחה של עבדים או כענישה גופנית.

==קישורים חיצוניים==

קטגוריה:שרירי הגפיים התחתונות
מעבר חצייה

[[צומת מרומזר ובו ארבעה מעברי חצייה]]
רומית פומפיי. מעבר זה איפשר להולכי הרגל להישאר במפלס המדרכה (כך שלא יירטבו מהמים שזרמו ברחוב) ואילץ את הכרכרות הנוסעות ברחוב להאט משמעותית כדי להתאים את גלגליהן למרווחים שבין הלבנים]]
מעבר החצייה הגדול וההומה בעולם ב[[רובע שיבויה שבטוקיו, יפן]]
רמזור להולכי רגל במעבר חצייה
מעבר חצייה הוא מסלול מעבר בטיחותי להולכי רגל בחצייתם בכביש. מעבר חצייה ממוקם לרוב בצמוד לצומת כבישים ובמקרה של צומת מרומזר, רמזורי הולכי הרגל במעברי החצייה מתואמים עם רמזורי המכוניות. בישראל מעברי חציה מסומנים כפסים מקבילים רבים, לרוחב הכביש. ישנן מדינות בהן מעבר חצייה מסומן באמצעות שני פסים מקבילים לאורך הכביש, התוחמים את שטח המעבר.

חוקי התעבורה מחייבים נהגים ליד מעבר חצייה במתן זכות קדימה להולכי הרגל. חובת מתן זכות קדימה קיימת בצומת מרומזר בו מכונית הפונה ימינה באור ירוק ולהולכי הרגל אור ירוק גם כן, בצמתים לא מרומזרים וכן במעברי חצייה הנמצאים באמצע הרחוב ולא בצומת. לרוב, אין מסמנים מעברי חצייה במקומות אלו שכן הם מסוכנים יותר בגלל מהירות הנסיעה הגבוהה יחסית באמצע הרחוב לעומת בסמוך לצומת, והיעדרותם אינה מפריעה יותר מדי לתנועת הולכי הרגל בעיר. מעברי חצייה שלא ליד צומת נמצאים פעמים רבות מול כניסה לבתי ספר או מבני ציבור ומרכזי קניות מרכזיים בהם קיימת, לפחות בחלק משעות היום, תנועה ערה של הולכי רגל.

==מעבר מוגבה==
סוג של מעבר חצייה הוא מעבר מוגבה ובמקומות מסוימים גם צומת מוגבה. מעברי חצייה אלו נמצאים במפלס המדרכה ללא מדרגה ולכן הם נוחים יותר לחצייה, במיוחד עבור נכים, רוכבי אופניים, עגלות תינוק וכדומה. בנוסף, הגבהת המעבר יוצרת פס האטה המאלץ את הנהגים להאט באופן משמעותי לפני המעבר. צומת מוגבה הוא צומת אשר כל שטחו ושטח מעברי החצייה הצמודים אליו מוגבהים עד לגובה המדרכה ובכל הופך כל השטח לבטיחותי וחברותי הרבה יותר עבור הולכי רגל.

==היבטים אורבניים==
בתכנון העיר מתנגשים לרוב התכנונים המוכוונים כלי רכב והתכנונים המוכוונים להולכי הרגל. הדבר בא לידי ביטוי גם במצב הפשוט של מרחק מעבר החצייה ממסלול המדרכה הישר בסמיכות לצומת. פעמים רבות, רוצים בצומת מרומזר לאפשר פנייה ימינה חופשית למכוניות. פנייה מסוג זה מקלה במידה מסוימת על עומס התנועה בעיר אך מאלצת את הולך הרגל לסטות ממסלולו הישר ולהאריך את דרכו, לעיתים תוך מעבר של מעבר חצייה אחד או שניים נוספים. הארכה מצטברת של המסלול הרצוי של הולכי הרגל גורם לאורך זמן לפחות הולכי רגל ללכת במקום ובכך נפגעת הסביבה העירונית באופן אחר. 

כבישים רחבים יוצרים מעברי חצייה ארוכים שהם דבר לא רצוי גם כן. פעמים רבות מחולק מעבר החצייה לשניים עם הפסקה באי תנועה אשר מחלק אותו לשניים. גם מצב זה, על אף שהוא נפוץ מאוד, נחשב כפחות רצוי בתכנון הרוצה לתת עדיפות להולכי רגל מכיוון שהוא מאלץ אותם להמתין במשך זמן מיותר במרכז הכביש הסואן.
דוגמה קיצונית לכך, היא מעבר החצייה הגדול וההומה בעולם אשר נמצא ברובע שיבויה, בעיר טוקיו שביפן.

==ראו גם==
* מדרכה עילית
* רמזור
* משמרות זה"ב בישראל

==קישורים חיצוניים==

* 
==הערות שוליים==

קטגוריה:גאוגרפיה עירונית
קטגוריה:בטיחות בתחבורה
קטגוריה:תשתית להולכי רגל
קטגוריה:דרכים וכבישים
שנים עבריות ג'ת"ש - ג'תשצ"ט

==אירועים==
*ג'תשי"ב - יוליוס נעשה לקיסר ברומי.
 
==נולדו==
*ג'תשי"ג - רבן יוחנן בן זכאי, תנא.
*ג'תש"ך - ישו.
*ג'תש"ס - רבי עקיבא, תנא.

==נפטרו==

==לוח רב שנתי==

==הערות שוליים==
שנים עבריות ג'ת"ת - ג'תתצ"ט

==אירועים==
* י"ז בתמוז - נפרצו חומות ירושלים בתקופת בית שני על ידי הרומאים ונתבטל קורבן התמיד 
* ט' באב - חורבן בית המקדש השני
* ט' באב - חורבן ביתר וסיום מרד בר כוכבא

==נולדו==

==נפטרו==
*ג'תת"י - רבן גמליאל הזקן
*ג'תתכ"ט - רבי ישמעאל בן אלישע כהן גדול, רבן שמעון בן גמליאל הזקן
*ג'תתל"ג - רבן יוחנן בן זכאי
*ג'תת"פ או ג'תתצ"ז - ר' עקיבא

==לוח רב שנתי==

== הערות שוליים ==
שנים עבריות ג'תת"ק - ג'תתקצ"ט

==אירועים==

==נולדו==
* ג'תתקל"ה – רב, מראשוני האמוראים (תאריך משוער).
* ג'תתקכ"ה – שמואל, מראשוני האמוראים (תאריך משוער).
* ג'תתקמ"א – רבי חייא, מאחרוני התנאים (תאריך משוער).
*
* ג'תתקנ"ה או ג'תתקס"א – רב יהודה, אמוראי ומייסדה של ישיבת פומבדיתא וראש הישיבה (תאריך משוער).
* ג'תתקע"ז – רב הונא, אמוראי וראש ישיבת סורא (תאריך משוער).
* ג'תתקע"ח – רב חסדא, אמוראי וראש ישיבת סורא (תאריך משוער).
*

==נפטרו==
* ג'תתקכ"ג – רבי שמעון בר יוחאי, תנא ותלמידו של רבי עקיבא (תאריך משוער).
* ט"ו בכסלו ג'תתקע"ט – רבי יהודה הנשיא, חותם המשנה.

==לוח רב שנתי==
שנים עבריות ד' אלפים - ד'צ"ט

==אירועים==
* ד'ל"ז - החריב פפוס בן פולמוס את בית המדרש של שמואל ונהרג באותו הזמן רבי חנינא.
* ד"א ע"ג - גזרו הפרסים גזירת שמד על היהודים ובואותה שנה ביטל קוסטנטינו את הצלמים והאמונות.
==נולדו==

==נפטרו==
* ד'ל"ז - רב חנינא
* ד'נ"ז - רב הונא, ראש ישיבת סורא
* ד'ס - רב יהודה ורבי יוחנן
* ד"א ס"ח - רב חסדא
 
==לוח רב שנתי==

קטגוריה:שנים עבריות מוקדמות
שנים עבריות ד'ק' - ד'קצ"ט

==אירועים==
*ד'קי"ט - הלל נשיאה מעביר את הלוח העברי לקביעוּת על פי חשבון, במקום קידוש החודש על פי ראיית הלבנה.

==נולדו==
* ד'קי"ג - רב אשי
* ד'קי"ח - הלל נשיאה, דור עשירי להלל הזקן

==נפטרו==
* ד'קי"ג - רבא
==לוח רב שנתי==

*
קטגוריה:שנים עבריות מוקדמות
שנים עבריות א' - צ"ט

==אירועים שקרו בשנים אלו על פי המסורת היהודית==

על פי המסורת היהודית, הלוח העברי מתחיל להימנות מבריאת העולם. לכן, העולם נברא בסוף אדר שנת א' (לדעת רבי יהושע) או בסוף אלול שנת א' (לדעת רבי אליעזר שהיא הרווחת).

=== לדעת רבי אליעזר ===
====שנה א'====
*כ"ה באלול: בריאת העולם - היום הראשון.
*כ"ו באלול: בריאת הרקיע - היום השני.
*כ"ז באלול: בריאת הצומח - היום השלישי.
*כ"ח באלול: בריאת השמש, הירח והכוכבים - היום הרביעי.
*כ"ט באלול: בריאת הדגים והעופות - היום החמישי.

====שנה ב'====
*א' בתשרי: היום השישי - בריאת בעלי החיים היבשתיים, בריאת אדם וחוה, חטא עץ הדעת והולדת קין ותאומתו.
*ב' בתשרי: השבת הראשונה, הנקראת גם שבת בראשית.
*ג' בתשרי: במוצאי השבת הראשונה, נבראה האש.

==נולדו==
*א' בתשרי שנת ב - אדם וחווה.
*ט"ו בתשרי שנת ב - הבל ותאומותיו.

==נפטרו==
ט"ו בניסן שנת מ"א. - הבל נרצח בידי קין.

==לוח רב שנתי==

==הערות שוליים==
שנים עבריות ש' - שצ"ט

==אירועים==
==נולדו (ע"פ המסורת היהודית)==
*שכ"ה - קינן, בנו של אנוש ודור רביעי לאדם הראשון.
*שצ"ה - מהללאל, בנו של קינן.

==נפטרו==
==לוח רב שנתי==
שנים עבריות ת"ק - תקצ"ט

המאה הזו היא המאה השישית מבריאת העולם. בשנים אלו חיו: אדם, שת, אנוש, קינן, מהללאל וירד.

==אירועים==
==נולדו==
==נפטרו==

==לוח רב שנתי==
שנים עבריות ת"ר - תרצ"ט

==אירועים==

==נולדו (ע"פ המסורת היהודית)==
*תרכ"ב - חנוך בן ירד.
*תרפ"ז - מתושלח בן חנוך.

==נפטרו==

==לוח רב שנתי==
שנים עבריות ת"ש - תשצ"ט

השנים הללו מהוות את המאה השביעית לבריאת העולם. בשנים אלו חיו: אדם, שת, אנוש, קינן, מהללאל, ירד, חנוך ומתושלח. הדמות המקראית היחידה שנזכר תאריך פטירתה במקרא שכבר מתה הוא הבל.

==אירועים==

==נולדו==

==נפטרו==

==לוח רב שנתי==
שנים עבריות תת"ק - תתקצ"ט

==אירועים==

==נולדו==

==נפטרו (ע"פ המסורת היהודית)==
* תתק"ל - אדם הראשון.
* תתקפ"ז - חנוך בן ירד.

==לוח רב שנתי==
האגודה למדעי התעופה והחלל בישראל

האגודה למדעי התעופה והחלל בישראל היא איגוד מקצועי של מהנדסי אווירונאוטיקה, ובין מטרותיה - קידום תחומי התעופה והחלל בישראל, באמצעות עידוד מחקרים, ייזום פרויקטים ותוכניות חינוך שונות.

== תולדות האגודה ==
ב-15 בפברואר 1951 הוקמה בתל אביב "אגודה למדעי התעופה בישראל", ביוזמת מהנדסי אווירונאוטיקה ששירתו במחלקת ההנדסה של חיל האוויר, ובהם דוד אביר ויוסף זינגר. בתחילת 1958 נוסדה בירושלים "האגודה האסטרונאוטית בישראל". שתי האגודות האלה התאחדו בשנת 1968, ויצרו את "האגודה הישראלית למדעי התעופה והחלל", יו"ר העמותה הוא המהנדס הבכיר איש התעשייה האווירית עמנואל בלאס. ביובל השנים לקיומה פעלה האגודה כמיטב יכולתה להגשמת מטרותיה: קידום הפעילות המקצועית בישראל במדעים ובטכנולוגיה של האווירונאוטיקה והאסטרונאוטיקה, הפצת מידע בישראל בתחומים אלה, וקיום קשר ושיתוף פעולה עם גופים בינלאומיים. בנוסף מוציאה לאור האגודה את כתב העת ביעף.

== הכינוס השנתי לתעופה וחלל ==
בשנת 1959 הוחל במפעל, שהפך לאחד המרכזיים בפעילויות האגודה לאורך השנים - ארגון הכינוס הישראלי השנתי לתעופה וחלל. המטרה הייתה ליצור במה ישראלית להצגת פעילויות אווירונאוטיות, הישגים, מחקרים ובעיות, ולדיון פתוח בנושאים אלה. במה זו הייתה מיועדת לבטא את הרמה המדעית, הטכנולוגית והמבצעית של התעופה בישראל, ומאוחר יותר גם בעולם.

הכינוס הראשון, שהתקיים בתל אביב ובחיפה באפריל 1959, היה סימפוזיון על בעיות התעופה האזרחית. הוא אורגן ביוזמת האגף לתעופה אזרחית במשרד התחבורה, בשיתוף פעולה עם האגודה למדעי התעופה והמחלקה לאווירונאוטיקה בטכניון. הוגשו בו תשע הרצאות רבות-עניין על נושאים כגון: בעיות הטווח של ממטוסי סילון טרנס-אטלנטיים, תחזיות של מטוסי תובלה על-קוליים, בעיות תובלה אווירית באירופה, ותקנות בטיחות אווירית. כן הוגשה סקירה על תעשיית המטוסים בישראל, והרצאות על חקר ביצועים בעבודות חקלאיות של מטוסים, על בעיות פיתוח שדה התעופה בלוד, על המחקר האווירונאוטי בארץ ועל חינוך אווירונאוטי גבוה. במסגרת סימפוזיון זה נערך גם סיור במעבדות המחלקה לאווירונאוטיקה בטכניון בחיפה.

משנת 1960 ואילך הפך האירוע השנתי להיות הכינוס לתעופה ואסטרונאוטיקה, כאשר אל הגופים המארגנים הצטרפה האגודה האסטרונאוטית בישראל. היום הראשון של הכינוס בשנת 1960 הוקדש ברובו לבעיות של תעופה אזרחית, וביום השני הוצגו נושאי מחקר, כולל בתחומי אסטרונאוטיקה והנעה רקטית.

== פעילויות בינלאומיות ==
האגודה הישראלית למדעי התעופה והחלל מייצגת את ישראל וחברה בפדרציה הבינלאומית לאסטרונאוטיקה (IAF - International Astronautical Federation) ובמועצה הבינלאומית למדעי האווירונאוטיקה (International Council of the Aeronautical Sciences -ICAF) החל מ-1958. בנוסף מקיימת האגודה קשרים עם ארגונים דומים ברחבי העולם.

== סמל האגודה ==
סמל האגודה מכיל בתוכו אלמנטים עיצוביים בהשראת סמל התעשייה האווירית, סמלי יחידות במערך ההגנה האווירית בחיל האוויר ודגל ישראל.

== קישורים חיצוניים ==
* 

קטגוריה:ישראל: תעופה
קטגוריה:תוכנית החלל הישראלית
תעופה
תעופה
.au

au. היא סיומת האינטרנט הלאומית (ccTLDs - Country Code Top Level Domains) של שמות המתחם (domain name) של אוסטרליה, קיימת מאז 1986.

בהתחלה התבצע הרישום על ידי אוניברסיטת מלבורן וכעבור כחמש שנים הוקם איגוד הרישום auDA אשר קיבל מממשלת אוסטרליה את האחראיות על נושא רישום הדומיינים האוסטרלי. איגוד זה הצטרף לICANN ב-2001. איגוד האינטרנט האוסטרלי הוא מלכ"ר וחברים בו נציגים מגופים הקשורים לתחום.

מאז 2002 ניתן לרשום את שמו של מתחם רק דרך רשמים מורשים ולא ישירות באיגוד. כמו כן אי אפשר לרשום שמות מתחם מרמה שנייה (כמו mycompany.au) אלא רק תחת תת-סיומת המתארת את הישות עבורה נרשם שם המתחם.

בנוסף לסיומת au שולטת אוסטרליה גם על סיומות של טריטוריות שבשליטתה, אשר מסיבות שונות קיבלו סיומות משל עצמן:
* .cc הסיומת הלאומית של איי קוקוס
* .cx הסיומת הלאומית של אי חג המולד
* .hm הסיומת הלאומית של האי הרד ואיי מקדונלד
* .nf הסיומת הלאומית של האי נורפוק

== תתי סיומת ==
* .com.au לארגונים מסחריים
* .net.au ספקי אינטרנט וגופים הקשורים לתחום
* .org.au וכן .asn.au עמותות וארגונים ללא כוונת רווח
* .edu.au מוסדות לימוד
* .gov.au ממשלת אוסטרליה ומוסדותיה
* .csiro.au מכוני מחקר
* .id.au אתרים פרטיים
* .act.au טריטוריית הבירה האוסטרלית
* .nsw.au ניו סאות' ויילס
* .nt.au הטריטוריה הצפונית
* .qld.au קווינסלנד
* .sa.au אוסטרליה הדרומית
* .tas.au טסמניה
* .vic.au ויקטוריה
* .wa.au אוסטרליה המערבית

ישנן סיומות נוספות כמו .info.au שנעשה בהן שימוש בעבר אולם הפסיקו להשתמש בהן, או מכיוון שאינן אקטואליות או בגלל ארגון מחודש של שמות התחום.

נעשה שילוב בין תתי הסיומת כך שבית ספר במערב אוסטרליה יקבל את הכתובת:
schoolname.wa.edu.au

משרד ממשלתי בניו סאות' ויילס יקבל כתובת במבנה deptname.nsw.gov.au

== קישורים חיצוניים ==

* 
* [http://www.ausregistry.com.au רישום]
* [http://www.iana.org/root-whois/au.htm .au] באתר ה-IANA

קטגוריה:אוסטרליה: מדע וטכנולוגיה
שנים עבריות א' אלף - א'צ"ט

==אירועים==

==נולדו (על פי המסורת היהודית)==
* א'נ"ו - נח בן למך.

==נפטרו (על פי המסורת היהודית)==
*א'מ"ב - שת, בנו של אדם הראשון.

==לוח רב שנתי==
שנים עבריות א'ר' - א'רצ"ט

==אירועים==

==נולדו==

==נפטרו (ע"פ המסורת היהודית)==
*א'רל"ה - קינן בן אנוש.
*א'ר"צ - מהללאל בן קינן.

==לוח רב שנתי==
שנים עבריות א'ש' - א'שצ"ט

השנים הללו מהוות את המאה השלושה עשרה מבריאת העולם, והמאה השלישית קודם המבול, שאירע בשנת א'תרנ"ו למניין הלוח העברי. הדמויות המקראיות שחיות בשנים הללו הם ירד, מתושלח, למך ונח.

==אירועים==

==נולדו==

==נפטרו==

==לוח רב שנתי==
שנים עבריות א'ת"ק - א'תקצ"ט

==אירועים==

==נולדו (ע"פ המסורת היהודית)==
* א'תקנ"ו - יפת בנו הבכור של נח
* א'תקנ"ז - חם בנו השני של נח
* א'תקנ"ח - שם בנו השלישי של נח (נפטר בב'קנ"ח)

==נפטרו==

==לוח רב שנתי==
שנים עבריות א'ת"ר - א'תרצ"ט

==אירועים (על-פי המסורת היהודית)==

* י"ז בחשוון א'תרנ"ו - התחלת המבול, לשיטת רבי אליעזר.
* כ"ז בחשוון א'תרנ"ז - הארץ יבשה לגמרי אחרי המבול, לשיטת רבי אליעזר.
* י"ז באייר א'תרנ"ו - התחלת המבול, לשיטת רבי יהושע.
* כ"ז באייר א'תרנ"ז - הארץ יבשה לגמרי אחרי המבול, לשיטת רבי יהושע.

==נולדו (על-פי המסורת היהודית)==
* א'תרנ"ח (בלשון התנ"ך: "שנתיים אחר המבול") - ארפכשד בן שם.
* א'תרצ"ג- שלח בן ארפכשד.

==נפטרו (על-פי המסורת היהודית)==
*א'תרנ"א - למך בן מתושלח.
*י' בחשוון א'תרנ"ו (שבוע לפני המבול) - מתושלח בן חנוך.

==לוח רב שנתי==
שנים עבריות א'ת"ש - א'תשצ"ט

==אירועים==

==נולדו (ע"פ המסורת היהודית)==
*א'תשכ"ג - עבר בן שלח (נפטר בשנת ב'קפ"ז).
*א'תשנ"ז - פלג בן עבר (נפטר בשנת א'תתקצ"ו).
*א'תשפ"ז - רעו בן פלג (נפטר בשנת ב'כ"ו).

==נפטרו==

==לוח רב שנתי==
שנים עבריות א'ת"ת - א'תתצ"ט

==אירועים==

==נולדו (ע"פ המסורת היהודית)==
*א'תתי"ט - שרוג בן רעו, אביו של נחור (נפטר בב'מ"ט).
*א'תתמ"ט - נחור בן שרוג, סבו של אברהם (נפטר בא'תתקצ"ז).
*א'תתע"ח - תרח בן נחור, אביו של אברהם (נפטר בב'פ"ג).
<small>התאריכים מעלה מחושבים על פי הכתוב בספר בראשית.<ref></ref></small>

==נפטרו==

==לוח רב שנתי==

== הערות שוליים ==
שנים עבריות א'תת"ק - א'תתקצ"ט

==אירועים (על פי המסורת היהודית)==
*א'תתקצ"ו - דור הפלגה

==נולדו (על פי המסורת היהודית)==
*א'תתקמ"ח - אברהם בן תרח, המכונה אברהם אבינו.
*א'תתקנ"ח - שרה בת הרן, המכונה שרה אימנו

==נפטרו (על פי המסורת היהודית)==
*א'תתקצ"ו - פלג בן עבר.
*א'תתקצ"ז - נחור בן שרוג.

==לוח רב שנתי==
שנים עבריות ב' אלפים - ב'צ"ט

==אירועים (על-פי המסורת היהודית)==
*ב'י"ח - אברהם עולה בפעם הראשונה לארץ ישראל, ברית בין הבתרים
*ב'כ"ג - אברהם עולה בפעם השנייה לארץ ישראל
*ב'כ"ד - מלחמת ארבעת המלכים נגד חמשת המלכים.
*ב'מ"ז - אברהם עובר ברית מילה ומצטווה למול את כל בני ביתו הזכרים, מהפכת סדום ועמורה
*ב'פ"ה (ויש האומרים ב'ע"ד) - עקדת יצחק
*ב'פ"ח - יצחק מתחתן עם רבקה

==נולדו (על-פי המסורת היהודית)==
*ב'ל"ד - ישמעאל בן אברהם.
*ב'מ"ח - יצחק בן אברהם, המכונה יצחק אבינו.

==נפטרו (על-פי המסורת היהודית)==
*ב'ו - נח בן למך.
*ב'כ"ו - רעו בן פלג.
*ב'מ"ט - שרוג בן רעו.
*ב'פ"ג - תרח בן נחור.
*ב'פ"ה - שרה
*ב'צ"ו - ארפכשד בן שם.

==לוח רב שנתי==
שנים עבריות ב'ק' - ב'קצ"ט

==אירועים (על פי המסורת היהודית)==
*ב'קכ"ג - עשו מוכר את הבכורה ליעקב (במהלך השבעה על אברהם).
*ב'קע"א - יצחק מברך את יעקב ועשו. יעקב יוצא מבית הוריו.
*ב'קפ"ה - יעקב מגיע לבית לבן הארמי לאחר שהות של ארבע-עשרה שנה בישיבה של שם בן נח ועבר בן שלח.

==נולדו (לפי המקרא והמסורת היהודית)==
*ב'ק"ח - יעקב (המכונה יעקב אבינו) ועשו בני יצחק
*י"ד בכסלו ב'קצ"ג - ראובן בנו הבכור של יעקב
*כ"ח בטבת ב'קצ"ד - שמעון בנו השני של יעקב
*ט"ז בניסן ב'קצ"ה - לוי, בנו השלישי של יעקב אבינו 
*כ"ב בסיוון ב'קצ"ו - יהודה, בנו הרביעי של יעקב אבינו
*י' באב ב'קצ"ו - יששכר בנו החמישי של יעקב אבינו
*ז' בתשרי ב'קצ"ז - זבולון, בנו הששי של יעקב
*ט' באלול ב'קצ"ח - דן בן יעקב אבינו (על פי 'תורה שלמה' שמות א, ו, אות נ')
*ד' בשבט ב'קצ"ט - אשר, בנו העשירי של יעקב
*כ"ז בתמוז ב'קצ"ט - יוסף בנו האחד עשר של יעקב

==נפטרו (על פי המסורת היהודית)==
*ב'קכ"ג - אברהם בן תרח, המכונה אברהם אבינו.
*ב'קכ"ו - שלח בן ארפכשד.
*ב'קנ"ח - שם בן נח.
*ב'קע"א - ישמעאל בן אברהם
*ב'קפ"ז - עבר בן שלח.

==לוח רב שנתי==

== הערות שוליים ==
שנים עבריות ב'ר' - ב'רצ"ט

==אירועים (על פי המסורת היהודית)==
*ב'ר"ה - יעקב עוזב את בית לבן.
*ב'ר"ז - יעקב מגיע בחזרה לארץ ישראל.
*ב'ר"ח – על פי אחת המסורות, נפטרה ביום זה רחל אמנו, בלידתה את בנימין.
*ב'רט"ז - מכירת יוסף
*ב'רל"ח - ירידת יעקב ובניו למצרים.

==נולדו (על פי המסורת היהודית)==
*ב'ר"ח - בנימין בן יעקב
*ב'רכ"ח - פרץ וזרח, בניו התאומים של יהודה מתמר כלתו.
*ב'רל"ה או ב'רל"ו - קהת, בנו השני של לוי בן יעקב.
*ב'רל"ח - יוכבד, אמו של משה רבנו.
*ב'רנ"ה או ב'רס"א - עמרם, אביו של משה רבנו.

==נפטרו (על פי המסורת היהודית)==
*ב'ר"ז
**דבורה (מינקת רבקה).
**רבקה אמנו.
**לבן הארמי.
*י"א בחשוון ב'ר"ח - על פי אחת המסורות, נפטרה רחל אמנו (בלידתה את בנימין).
*ב'רכ"ח - יצחק בן אברהם, המכונה יצחק אבינו.
*ב'רנ"ה - יעקב בן יצחק, המכונה יעקב אבינו.

==לוח רב שנתי==

==הערות שוליים==
שנים עבריות ב'ש' - ב'שצ"ט

==אירועים==
* שעבוד מצרים

==נולדו==
*ב'שס"ב - מרים הנביאה
*ב'שס"ה - אהרן הכהן.
*ז' באדר ב'שס"ח - משה רבנו.

==נפטרו==
*ב'ש"ט - יוסף בן יעקב אבינו.
*ב'שי"ב - ז' בתשרי - זבולון, בנו הששי של יעקב אבינו.
*ב'שי"ז - י"ד בכסלו - ראובן, בנו הבכור של יעקב אבינו.
* - ט"ז בניסן - לוי, בנו השלישי של יעקב אבינו.
*ב'שס"ח - קהת, בנו השני של לוי בן יעקב.
*ב'שצ"ב - עמרם, אביו של משה רבנו.

==לוח רב שנתי==

== הערות שוליים ==
שנים עבריות ב'ת' - ב'תצ"ט

==אירועים==
===שנים ב'ת' - ב'תמ"ז===
* שעבוד מצרים
===ב'תמ"ח===
*א' בתשרי - התבטל השעבוד
*א' בניסן - עם ישראל מצטווה להכין שה לצורך קרבן פסח
*י' בניסן - בני ישראל לוקחים לביתם שה לצורך קרבן פסח
*י"ד בניסן - הקרבת קורבן "פסח מצרים"
*ט"ו בניסן
**אכילת קורבן "פסח מצרים"
**יציאת מצרים
*כ"א בניסן - קריעת ים סוף
*ט"ו באייר - תחילת ירידת המן
* כ"ח באייר - מלחמת עמלק במדבר סיני
*א' בסיוון - בני ישראל חונים למרגלות הר סיני
*ו' בסיוון - מעמד הר סיני בו קיבל עם-ישראל את התורה
*ז' בסיוון - מעמד הר סיני לפי דעת רבי יוסי
*ז' בסיוון - משה רבנו עולה להר סיני למשך ארבעים יום רצופים
*ט"ז בתמוז - חטא העגל
*י"ז בתמוז - משה שובר את לוחות הברית
*י"ח בתמוז - משה עולה שוב להר סיני לבקש סליחה על חטא העגל
*כ"ט באב - משה יורד מהר סיני בפעם השנייה
*ל' באב - משה עולה להר סיני בפעם השלישית לקבל את הלוחות השניים

===ב'תמ"ט===
*י' בתשרי - משה יורד מהר סיני עם הלוחות השניים
*א' בניסן - הקמת המשכן
*א' בניסן - י"ב בניסן - קורבנות הנשיאים
*י"ד בניסן - הקרבת קרבן פסח דורות בפעם הראשונה
*א' באייר - המיפקד הראשון של עם ישראל
*י"ד באייר - קרבן פסח שני מוקרב בפעם הראשונה
*כ' באייר - בני ישראל עוזבים את הר סיני ונוסעים על פי הדגלים
*א' בתמוז - המרגלים נשלחים לרגל את ארץ ישראל
*ט' באב - המרגלים חוזרים למחנה וממרידים את העם נגד משה. העם נענש בארבעים שנות נדודים במדבר

===ב'תפ"ח===
*א' בשבט - משה רבנו מתחיל את הדרשה אחרונה לפני פטירתו (ספר דברים).
*ז' באדר - משה רבנו נפטר ויהושע בן נון הופך למנהיג של עם ישראל.
*ז' בניסן - יהושע שולח מרגלים לרגל את יריחו.
*י' בניסן - בני ישראל עוברים את נהר הירדן ונכנסים לארץ ישראל.
*י"ד בניסן - בני ישראל עושים את קרבן הפסח בערבות יריחו, לאחר הפסקה של 38 שנה.
*כ"ב בניסן - על פי המסורת, היום הראשון להקפת חומות יריחו עם יהושע בן נון
* כ"ח בניסן - על פי המסורת, היום השביעי בו נפלו חומות יריחו, סמל הכניסה לארץ עם יהושע בן נון

===שנים ב'תפ"ט - ב'תצ"ט===
*ב'תצ"ה - יהושע גומר לכבוש את הארץ (למעט מובלעות שנשארות לא כבושות).

==נולדו==
*ב'ת"ה - יהושע בן נון.
*ב'ת"ט - כלב בן יפונה.

==נפטרו==
*ט"ז בתמוז - לפי המסורת - חור בנם של כלב ומרים 
*א' בניסן ב'תמ"ט - נדב ואביהו שני בני אהרון מתו בהקריבם אש זרה באוהל מועד
*י' בניסן ב'תפ"ז - מרים הנביאה, אחותו של משה רבנו.
*א' באב ב'תפ"ז - אהרן הכהן.
*ז' באדר ב'תפ"ח - משה רבנו.

==לוח רב שנתי==

==הערות שוליים==
אלומינה

אלומינה הוא השם המקובל לתחמוצת האלומיניום (Al<sub>2</sub>O<sub>3</sub>). אלומינה היא תחמוצת יציבה וקשה, והיא בעלת מבנים גבישיים רבים. מינרלים נפוצים המבוססים על אלומינה כוללים בין השאר את הספיר, האודם ואת הקורונדום. קורונדום, המכונה גם α-Al<sub>2</sub>O<sub>3</sub>, היא הפאזה היציבה תרמודינמית של אלומינה, והיא גם הנפוצה ביותר. האלומינה היא מקור חשוב לייצור אלומיניום מתכתי.

גביש אלומינה (קורונדום)

==אלומינה בטבע==
קורונדום הוא הצורה הנפוצה ביותר של אלומינה גבישית בטבע. האודם והספיר הן צורות של קורונדום אשר מקבלות את צבען בזכות ריכוזים מזעריים של אטומים זרים. הצבע האדום של האודם מתקבל בזכות נוכחות של כמות קטנה של כרום, והספירים מקבלים צבעים שונים כתלות בנוכחות אטומים זרים, למשל ברזל וטיטניום.

==תכונות==
אלומינה היא מבודד חשמלי, אולם היא בעלת מוליכות תרמית גבוהה יחסית לחומר קרמי. האלומינה אינה מסיסה במים. הקושיות הגבוהה של אלומינה גבישית הופכת אותה למתאימה ליישומים של ליטוש וטחינה, וכמרכיב בכלי חיתוך.

alt=אלומינה בצורה של אבקה.

אלומינה דקיקה (בעובי של ננומטרים בודדים) מצפה את פני השטח של אלומיניום מתכתי, והיא זו שמעניקה לו עמידות גבוהה לתנאי הסביבה ולקורוזיה, ולכן היא מכונה שכבת פסיבציה. שכבה זו, הנוצרת במהירות בכל פעם שפני השטח נחשפים או נשרטים, מגנה על המתכת מפני חמצון נוסף.

מינרל [[קורונדום שנמצא בברזיל]]
==מבנה גבישי==
הצורה הנפוצה ביותר של אלומינה היא פאזה α, המכונה על שם המינרל קורונדום. במבנה זה יוני האלומיניום נמצאים באוקטהדרון ומסביבם יוני החמצן יוצרים מבנה הקסגונלי חסר. קורונדום הוא בעל סריג Bravais טריגונלי של R-3c. תא היחידה הפרימיטיבי כולל ארבעה אטומי אלומיניום ושישה חמצניים.

מלבד הפאזה α היציבה תרמודינמית, לאלומינה צורות גבישיות מטא-סטביליות נוספות, ביניהן הפאזות הקוביות: γ ו- η, הפאזה המונוקלינית: θ, הפאזה האורתורומבית: κ, הפאזה ההקסגונלית: χ והפאזה δ שיכולה להיות אורתורומבית או טטרגונלית.

==שימושים==

* השימוש העיקרי והחשוב ביותר של אלומינה הוא כחומר הגלם להפקת אלומיניום מתכתי.
* בשל הקושי הרב של החומר וחוזקו הוא משמש כחומר שחיקה לליטוש והחלקה. חלק מניירות הלטש מכילים אלומינה. אלומינה משמשת לעיתים כתחליף זול ליהלום מלאכותי בליטוש.
* פתיתי אלומינה משמשים כפיגמנט וכבסיס לצבעים שונים.
* אלומינה היא מבודד חשמלי מצוין ולכן היא משמשת כמבודד ברכיבי מתח וזרם גבוהים.
* טמפרטורת ההיתוך הגבוהה והעמידות לחימצון הופכת אותו מתאים כחומר בידוד לתנורים בטמפרטורה גבוהה.
* באלקטרוניקה אלומינה יכולה לשמש כמצע למעגלים וכמבודד ברכיבים.

==קישורים חיצוניים==

* 

==הערות שוליים==

קטגוריה:תחמוצות
קטגוריה:אלומיניום: תרכובות
שנים עבריות ב'ת"ק - ב'תקצ"ט

==אירועים (ע"פ המסורת היהודית)==
*ב'תק"ג - יהושע בן נון גומר לחלק את ארץ ישראל לשבטים. המשכן עובר מהגלגל לשילה. מתחילות לנהוג מצוות התלויות בארץ.
*ב'תק"ד - מתחילים לראשונה את ספירת שנות היובל.
*ב'תק"ט - שנת שמיטה ראשונה.
*ב'תקנ"ב - שנת היובל הראשונה.
*המשך המאה - תקופת השופטים, המאה מקבילה לתקופת שפיטתם של עתניאל בן קנז ואהוד בן גרא.

==נולדו==
==נפטרו==
*כ"ו בניסן ב'תקי"ז - יהושע בן נון.

==לוח רב שנתי==

==הערות שוליים==
שנים עבריות ב'ת"ר - ב'תרצ"ט

==אירועים==
* תקופת השופטים - המאה מקבילה בערך לתקופת שפיטתם של שמגר בן ענת, דבורה וברק, וגדעון.

==נולדו==

==נפטרו==
*ב'תרי"ח - דבורה הנביאה, נביאה בתקופת השופטים (נולדה בב'תקנ"ח; תאריך משוער<ref></ref>).

==לוח רב שנתי==

==הערות שוליים==
שנים עבריות ב'ת"ש - ב'תשצ"ט

==אירועים==
* תקופת השופטים - המאה מקבילה בערך לתקופת שפיטתם של אבימלך בן גדעון, תולע בן פואה, יאיר הגלעדי, יפתח הגלעדי, אבצן, אילון הזבולוני ועבדון בן הלל.

==נולדו==
*ב'תשע"ג - עלי הכהן

==נפטרו==

==לוח רב שנתי==
שנים עבריות ב'ת"ת - ב'תתצ"ט

==אירועים==
*תחילת המאה - תקופת השופטים, המאה מקבילה בערך לתקופת שפיטתם של שמשון, עלי הכהן ושמואל הנביא.
*ב'תתל"א - עלי הכהן מתמנה לשופט.
*ב'תתל"ד - חנה מעלה את שמואל הנביא למשכן שילה בהיותו בן שנתיים, ומתפללת את תפילת חנה.
*ב'תתע"א - נחרב משכן שילה, 369 שנה לאחר הקמתו, ארון הברית נלקח בשבי בידי הפלשתים, ועלי הכהן נפטר לשמע הבשורה. מוקם משכן נוב, ושמואל הנביא מתמנה לשופט.
*ב'תתפ"א - עם ישראל מבקשים משמואל מלך.
*ב'תתפ"ב - שאול מולך על ישראל.
*ב'תתפ"ד - דוד מולך על יהודה בחברון, ואיש בושת מולך על ישראל.
*ב'תתפ"ה - המשכן מועבר מנוב לגבעון לאחר 14 שנה.
*ב'תתצ"א - דוד מתקבל למלך על כל ישראל, ומעלה את ארון הברית לירושלים.

==נולדו==
*ב'תתל"ב - שמואל הנביא
*ב'תתנ"ד - דוד המלך
*י' באייר ב'תתע"א - איכבוד, בן פנחס בן עלי הכהן.

==נפטרו==
*י' באייר ב'תתע"א - עלי הכהן ושני בניו, חפני ופינחס.
*כ"ח/כ"ט באייר ב'תתפ"ד - שמואל הנביא.
*אב ב'תתפ"ד - שאול ויהונתן בנו.

==לוח רב שנתי==

==הערות שוליים==
שנים עבריות ב'תת"ק - ב'תתקצ"ט

==אירועים==
* ב'תתקכ"א - מרד אבשלום
* ו' בסיוון ב'תתקכ"ד - שלמה מולך על ישראל.
*ב' באייר ב'תתקכ"ח - בית המקדש הראשון מתחיל להבנות על ידי שלמה המלך
* ח' בתשרי - ב'תתקל"ו - היום הראשון של חנוכת בית המקדש הראשון
* ב'תתקס"ד - מתפצלת ממלכת ישראל המאוחדת לשתי ממלכות: ממלכת ישראל וממלכת יהודה. בראש ממלכת יהודה עומד רחבעם ובראש ממלכת ישראל ירבעם בן נבט.
*ב'תתקפ"א - אביה בן רחבעם מולך על יהודה
*ב'תתקפ"ג - אסא מולך על יהודה
*ב'תתקפ"ה - נדב בן ירבעם מולך על ישראל
*ב'תתקפ"ו - בעשא הורג את נדב ומולך תחתיו על ישראל

==נולדו==
*ב'תתקי"ד - שלמה המלך

==נפטרו==
*ו' בסיוון ב'תתקכ"ד - דוד המלך

==לוח רב שנתי==

==הערות שוליים==
שנים עבריות ג' אלפים - ג'צ"ט

==אירועים==
*ג'ט - אלה בן בעשא מולך על ממלכת ישראל
*ג'י - זמרי מולך על ממלכת ישראל לשבעה ימים
*ג'י - תבני ועמרי מולכים יחד על ממלכת ישראל
*ג'י"ד - עמרי נשאר למלוך לבד
*ג'כ"א - אחאב מולך על ממלכת ישראל
*ג'כ"ד - יהושפט מולך על ממלכת יהודה
*ג'מ"ב - אחזיה בן אחאב מולך על ממלכת ישראל
*ג'מ"ג - יורם בן אחאב מולך על ממלכת ישראל
*ג'מ"ז - יהורם בן יהושפט מולך על ממלכת יהודה
*ג'נ"ה - יהוא מולך על ממלכת ישראל
*ג'נ"ה - אחזיה בן יהורם מולך על ממלכת יהודה
*ג'נ"ו - עתליה מולכת על ממלכת יהודה
*ג'ס"א - יהואש בן אחזיה מולך על ממלכת יהודה
*ג'פ"ג - יהואחז מולך על ממלכת ישראל
*ג'צ"ח - יואש מולך על ממלכת ישראל

==נולדו==

==נפטרו==

==לוח רב שנתי==

==הערות שוליים==
שנים עבריות ג'ק' - ג'קצ"ט

==אירועים==
*ג'ק"א - אמציה מולך על ממלכת יהודה
*ג'קי"ד - ירבעם השני מולך על ממלכת ישראל
*ג'קט"ו - עוזיהו מולך על ממלכת יהודה
*ג'קנ"ג - זכריהו בן ירבעם מולך על ממלכת ישראל לשישה חודשים
*ג'קנ"ג - שלום בן יבש מולך על ממלכת ישראל
*ג'קנ"ד - מנחם בן גדי מולך על ממלכת ישראל
*ג'קס"ד - פקחיה מולך על ממלכת ישראל
*ג'קס"ו - ישעיהו הנביא מתחיל להתנבא
*ג'קס"ז - פקח בן רמליהו מולך על ממלכת ישראל
*ג'קס"ז - יותם בן עוזיהו מולך על ממלכת יהודה
*ג'קפ"ג - אחז מולך על ממלכת יהודה
*ג'קפ"ז - הושע בן אלה מולך על ממלכת ישראל
*ג'קצ"ט - חזקיהו מולך על ממלכת יהודה

==נולדו==

==נפטרו==

==לוח רב שנתי==

==הערות שוליים==
שנים עבריות ג'ר' - ג'רצ"ט

==אירועים==
*ג'ר"ה - חורבן ממלכת ישראל וגלות עשרת השבטים
*ג'רכ"ח - מנשה מולך על ממלכת יהודה
*ג'רפ"ג - אמון מולך על ממלכת יהודה
*ג'רפ"ה - יאשיהו מולך על ממלכת יהודה
*ג'רצ"ח - ירמיהו הנביא מתחיל להתנבא

==נולדו==

==נפטרו==

==לוח רב שנתי==

==הערות שוליים==
שנים עבריות ג'ש' - ג'שצ"ט

==אירועים==
*ג'שט"ז - יהואחז בן יאשיהו מולך על ממלכת יהודה לשלושה חודשים
*ג'שט"ז - יהויקים מולך על ממלכת יהודה
*ג'שי"ט - נבוכדנצר מולך על בבל
*ג'ש"כ - נבוכדנצר כובש את מלכות יהויקים.
*ג'שכ"ג - יהויקים מורד בנבוכדנצר.
*ג'שכ"ז - נבוכדנצר הורג את יהויקים וממליך את יהויכין על ממלכת יהודה לשלושה חודשים
*ג'שכ"ז - גלות החרש והמסגר
*ג'שכ"ז - צדקיהו מולך על ממלכת יהודה
* ה' באלול ג'של"ד – נבואת יחזקאל בה הוא מנבא בחזון אל ירושלים 
* ט' בתמוז ג'של"ח - לפי המסורת, נפרצו חומות ירושלים על ידי הבבלים
* ז' באב ג'של"ח - החל ההרס של בית המקדש הראשון על ידי הבבלים (לפי המקרא והמסורת היהודית)
* ט' באב ג'של"ח - נחרב בית המקדש הראשון על ידי נבוכדנאצר מלך בבל (לפי המקרא והמסורת היהודית)
* י' באב ג'של"ח - סיום חורבן בית ראשון (על פי המקרא והמסורת היהודית)
*ג'שפ"ח - הריגת בלשצר ונפילת אימפריית בבל, בידי דריוש והפרסים
*ג'שצ"א - הכרזת כורש ועליית זרובבל בן שאלתיאל
*ג'שצ"ג - אחשוורוש מולך על האימפריה הפרסית

==נולדו==

==נפטרו==
* א' בתשרי ג'של"ט - גדליהו בן אחיקם, מנהיג היהודים לאחר חורבן בית המקדש הראשון (נרצח)
* כ"ה באדר ג'שס"ד - נבוכדנצר מלך בבל

==לוח רב שנתי==

==הערות שוליים==
שנים עבריות ג'ת' - ג'תצ"ט

==אירועים==
* י"ג בניסן ג'ת"ה - המן האגגי מטיל פור להשמדת היהודים
* י"ד בניסן ג'ת"ה - היהודים צמים שלושה ימים ושלושה לילות
* י"ז בניסן ג'ת"ה - המן ועשרת בניו נתלים על העץ
* י"ג - י"ד באדר ג'ת"ו - נס פורים, נקהלו היהודים בערי מדינות אחשוורוש והרגו את שונאיהם.
*ג'ת"ט - חידוש בניית בית המקדש השני על ידי שבי הגולה, בעקבות מתן הרשות על ידי דריווש מלך פרס
*ג' באדר ג'תי"ג - סיום בניית בית המקדש השני.
*י"ב בניסן ג'תי"ד - עליית עזרא מבבל לירושלים
* א' באב ג'תי"ד - עזרא הסופר מגיע לירושלים
* א' בטבת–א' בניסן ג'תט"ו – גירוש הנשים הנוכריות
*ג'תכ"ט - קרב גאוגמלה.

==נולדו==

==נפטרו==

*ג'תל"ח - אלכסנדר הגדול.

==לוח רב שנתי==
שנים עבריות ג'ת"ק - ג'תקצ"ט

==אירועים==
* כ"ט באלול ג'תקפ"ה (3 בספטמבר 175 לפנה"ס) – אנטיוכוס הרביעי עולה לשלטון.
* כ"ה בכסלו ג'תקצ"ז – יהודה המכבי והחשמונאים משחררים את בית המקדש.

==נולדו==

==נפטרו==
* ג'תקצ"ו (165 לפנה"ס) – מתתיהו החשמונאי, אבי השושלת של ממלכת החשמונאים ומי שהחל את מרד החשמונאים

==לוח רב שנתי==
שנים עבריות ג'ת"ר - ג'תרצ"ט

==אירועים==
* ג'ת"ר י"ג באדר - (ארבע שנים לאחר שחרור ירושלים) ניצחון של יהודה המכבי על צבאו בן 30,000 החיילים של ניקנור, שבעקבותיו נקבע יום ניקנור 
* ג'ת"ר - יהודה המכבי נהרג בקרב אלעשה עם בכחידס והוחלף על ידי אחיו יונתן
* ג'תר"ך כ"ג באייר – שמעון התרסי כובש את מצודת החקרא הסמוכה לבית המקדש, וקובע את היום ליום טוב.

==נולדו==
* ג'תרע"א - ישו נולד בבית לחם - על פי מסורת סדר הדורות.

==נפטרו==

==לוח רב שנתי==

== הערות שוליים ==
ה'שצ"ט

==אירועים==
* הספר "ארי נוהם" לרבי יהודה אריה ממודנה יוצא נגד הזוהר והקבלה, ומעורר סערה גדולה.

==נולדו==

==נפטרו==
* כ"ה בתמוז - רבי אהרן ברכיה ממודנה, רב ומקובל בן יהדות איטליה. מחבר הספר מעבר יַבֹּק.

==לוח שנה==





===מאפייני לוח השנה===
ה'שצ"ח

==אירועים==
* י"ז בסיוון – החלה בניית בית הכנסת "אייזיק שול" בקז'ימייז' שבקרקוב, לאחר שאייזיק יעקלס קיבל אישור מולדיסלאב הרביעי, מלך פולין.

==נולדו==
* רבי יאיר חיים בכרך, רב בקובלנץ, במגנצא ובוורמייזא, מחבר שו"ת "חות יאיר" ומגדולי האחרונים באשכנז. (נפטר בא' בטבת ה'תס"ב)

==נפטרו==
* רבי יצחק הלוי סגל, ראש ישיבה בפולין, אחיו של רבי דוד הלוי סגל, הט"ז, ורבו הראשון.

==לוח שנה==





===מאפייני לוח השנה===
ה'שצ"ז

==אירועים==
==נולדו==
* רבי אברהם אבלי הלוי גומבינר, פוסק הלכה מגדולי האחרונים, מחבר פירוש "מגן אברהם" לשולחן ערוך אורח חיים. (נפטר בג' בתשרי ה'תמ"ג)

==נפטרו==
* ט' בניסן – רבי יוסף יוזפא האן נוירלינגן, רב בפרנקפורט דמיין, ומחבר "יוסף אומץ", ספר הלכה ומנהג, בפרט מנהגי יהדות פרנקפורט.
* רבי יהודה קובו, בן למשפחת קובו, רב בסלוניקי ושתדלן בחצר הסולטאן העות'מאני. הוצא להורג בידי הסולטאן מוראט הרביעי.

==לוח שנה==





===מאפייני לוח השנה===
ה'שצ"ו

==אירועים==

==נולדו==

==נפטרו==
* ב' בניסן – רבי יעקב לבית הלוי, מחשובי הפוסקים באיטליה ומחכמי הישיבה בוונציה.
*ח' באייר – רבי מנחם מאניש חיות, רבה של וילנה.
*כ"ט בתמוז – רבי אליהו לואנץ, רב ומקובל אשכנזי, רבה של וורמייזא. (נולד בה'שכ"ד)

==לוח שנה==





===מאפייני לוח השנה===
ה'שצ"ה

==אירועים==
==נולדו==
==נפטרו==
* י"ג בכסלו – רבי יעקב חגיז השני, רב בפאס וממתקני תקנות המגורשים.
* ט"ז בשבט – רבי אברהם כהן דה-הירירה, פילוסוף ומקובל יהודי הולנדי ממוצא ספרדי.

==לוח שנה==





===מאפייני לוח השנה===
משפט הבסיס של הילברט

במתמטיקה, משפט הבסיס של הילברט (Hilbert) קובע שאם <math>R</math> חוג נתרי, אז גם חוג הפולינומים (במספר סופי של משתנים מרכזיים) מעל R מקיים את אותה תכונה. בפרט, אם <math>k</math> הוא שדה, אז כל אידיאל בחוג הפולינומים ב-n משתנים <math>\, k[x_1,\dots,x_n]</math> נוצר על ידי מספר סופי של פולינומים. את המשפט הוכיח דויד הילברט בשנת 1888. 

בשפה של גאומטריה אלגברית ניתן לנסח את המשפט כך: כל יריעה אלגברית ניתנת לתיאור כקבוצת האפסים המשותפים של מספר סופי של פולינומים.

המשפט תקף לגבי חוג בסיס לאו דווקא קומוטטיבי, ואזי את תכונת הנותריות יש להחליף באחת מבין התכונות: נותריות שמאלית, ימנית או חלשה (תנאי השרשרת העולה על אידיאלים דו-צדדיים). כל אחת מהן 'עולה' מ-<math>R</math> ל-<math>R[x]</math>.

למשפט גרסה במשתנים לא-קומוטטיביים אותה הוכיח שמשון עמיצור: באלגברה החופשית במספר סופי של יוצרים מעל תחום קומוטטיבי נותרי, כל שרשרת של אידיאלים ראשוניים שהמנות ביחס אליהם משוכנות במטריצות מעל חוג קומוטטיבי (מסדרים חסומים – כלומר דרגות PI חסומות) מתייצבת<ref> A NONCOMMUTATIVE HILBERT BASIS THEOREMAND SUBRINGS OF MATRICES by Shimshon Avraham Amitsur (Transactions of the American Mathematical Society).</ref>.

למקרה של חוגי פולינומים מעוותים (skew-polynomial rings) ניתנו מספר הרחבות, בידי Singh ואחרים.

==הוכחה==

יהי <math>R</math> חוג נתרי שמאלי. נניח בשלילה שהחוג <math>R[x]</math> אינו נתרי שמאלי. לכן קיים אידיאל שמאלי <math>I\trianglelefteq R[x]</math> שאינו נוצר סופית. נבנה סדרה של פולינומים <math>\{f_0,f_1,\dots\}</math> באופן רקורסיבי: תחילה נבחר פולינום <math>f_0\neq 0</math> ב-<math>I</math> ממעלה מינימלית. יהי <math>n</math> מספר טבעי, ונניח שנתונים האיברים <math>f_0,f_1,\dots,f_{n-1}</math>. יהי <math>I_n</math> האידיאל השמאלי הנוצר על ידי <math>f_0,f_1,\dots,f_{n-1}</math>. נבחר את <math> f_n</math> להיות איבר כלשהו של <math>I\setminus I_n</math> ממעלה מינימלית. איבר כזה קיים לפי ההנחה ש-<math>I</math> לא נוצר סופית. מכאן שהסדרה <math>\{\deg(f_0),\deg(f_1),\dots\}</math> היא סדרה לא יורדת של שלמים אי שליליים. יהי <math>a_n</math> המקדם המוביל של <math>f_n</math> ויהי <math>J</math> האידיאל השמאלי של <math>R</math> הנוצר על ידי <math>a_0,a_1,\dots</math>. מכיוון ש-<math>R</math> חוג נתרי, שרשרת האידיאלים <math>(a_0)\subset(a_0,a_1)\subset(a_0,a_1,a_2)\subset\cdots</math> מתייצבת. לכן קיים <math>N</math> טבעי שעבורו <math>J=(a_0,a_1,\dots,a_{N-1})</math>. בפרט קיימים איברים <math>u_0,u_1,\dots,u_{N-1}\in R</math> כך ש-<math>a_N=\sum_{i<N}u_ia_i</math>.

נגדיר את הפולינום:	
<math>g=\sum_{i<N}u_ix^{\deg f_N-\deg f_i}f_i</math>. ל-<math>g</math> ול-<math>f_N</math> יש אותה מעלה ואותו מקדם מוביל. יתר על כן, <math>g\in I_N</math>. מצד שני, <math>f_N\in I\setminus I_N</math>. לכן <math>f_N-g\in I\setminus I_N</math> והמעלה שלו קטנה יותר מזו של <math>f_N</math>, בסתירה למינימליות.

==לקריאה נוספת==
<div style="direction: ltr;">
* Lang, Serge (1997). Algebra, 3rd ed., reprint w/ corr., Addison-Wesley. .
</div>

==קישורים חיצוניים==
* 

==הערות שוליים==

הבסיס של הילברט
בסיס של הילברט
כביש 784

רקפת מכביש 784]]
כביש 784 בין צומת יודפת לצומת רפאל. ברקע על הרכס מבני רפאל.
כביש 784 בקטע היורד מצומת יודפת לצומת רקפת. צילום מרקפת לכיוון מזרח
כביש 784 הוא כביש אורך אזורי בצפונה של ישראל, המשמש כעורק תחבורה ראשי לתושבי משגב ומחבר בדרך הקצרה ביותר את עמק יזרעאל עם יישובי הגליל. הכביש מתחיל במחלף יפתחאל בדרום ומסתיים במחלף כרמיאל מערב בצפון. מצומת יובלים עד צומת משגב הכביש חופף לכביש 805. אורך הכביש הוא 26 ק"מ.

==תולדות הכביש==
הכביש מופיע כבר בתוכנית חומש לפיתוח הגליל משנת 1966, ככביש לחיבור נצרת-כרמיאל-מעלות-בירנית. בתוכנית החומש הוצע להתחיל את הסלילה בקטעים, שהראשונים שבהם יהיו:
# החיבור של כביש 79 לכפר מנדא ויודפת,
# חיבור משגב לכרמיאל,
# ממג'ד אל-כרום לתפן,
# מתפן למעלות, קטע שבסוף 1966 כבר נפרץ והיום הוא חלק מכביש 854
# מאלקוש ליקינטון.
קטעים אלו יועדו להתחבר עם קטעי כבישים קיימים.

קטע הכביש הראשון שנסלל, זה המחבר את כביש 7955 עם כביש 805, נסלל כדי לספק גישה ליודפת בשנים 1967-1968.

הקטע הדרומי של הכביש, מכפר מנדא לכביש 79, נפתח לתנועה ביולי 1970.

עבודות על הקטע הצפוני של הכביש, בין כרמיאל וכביש 805 החלו בשנת 1982.

==מחלפים וצמתים לאורך הכביש==
צומת יודפת מבט מכיוון צומת מורשת
צומת משגב מכיוון צומת יודפת
{| class="wikitable" border="1" cellpadding="1"
!קילומטרים
!שם
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 784 מדרום לצפון
|-
| align="center" | 0
| align="center" | מחלף יפתחאל
| align="center" | אלון הגליל
| align="center" | 
כניסה לאלון הגליל
|-
| align="center" | 11
| align="center" | צומת מורשת
| align="center" | משגב
| align="center" | כניסה למורשת
|-
| align="center" | 13.5
| align="center" | צומת קורנית
| align="center" | משגב
| align="center" | כביש 7933
|-
| align="center" | 14
| align="center" | צומת יודפת
| align="center" | משגב
| align="center" | כביש 7955
|-
| align="center" | 17
| align="center" | צומת משגב
| align="center" | משגב
| align="center" | 
|-
| align="center" | 18
| align="center" | צומת יובלים
| align="center" | משגב סמוך לכניסה ליישוב יובלים
| align="center" | 
|-
| align="center" | 25
| align="center" | מחלף מוטה גור
| align="center" | כרמיאל
| align="center" | שד' נשיאי ישראל, כרמיאל
|-
| align="center" | 26
| align="center" | מחלף כרמיאל מערב
| align="center" | כרמיאל
| align="center" | 
|}

==ראו גם==
* כבישי ישראל
==קישורים חיצוניים==

==הערות שוליים==

קטגוריה:ישראל: כבישים
קטגוריה:כרמיאל: תחבורה
קטגוריה:הגליל התחתון: כבישים צמתים ומחלפים
קטגוריה:מועצה אזורית משגב
משרה

משרה היא עבודה שמבחינת היקף משימותיה נועדה לאיוש על ידי עובד אחד. כלל המשרות שהוקצו ליחידה ארגונית מסוימת הוא התקן של יחידה זו. משרה מתאפיינת במקצוע של המשרה ובשיבוץ הספציפי בארגון. המשרה של מזכירת מנכ"ל, למשל, היא משרה שהמקצוע הנדרש בה הוא מזכירה, והשיבוץ הספציפי הוא בלשכת המנכ"ל. 

בתקן של יחידה ארגונית מוגדרות לעיתים משרות זהות אחדות. בסניף בנק, למשל, ניתן למצוא 10 משרות של טלר. 

משרה מלאה היא משרה שהעובד המועסק בה עובד את מכסת השעות המוגדרות כהיקף עבודה מלא באותו מקום עבודה. לפי חוק שעות עבודה ומנוחה, בישראל משרה מלאה לא תעלה על 42 שעות עבודה בשבוע. היקף שעות העבודה במשרה מלאה גבוה בישראל בהשוואה בין-לאומית. משרה חלקית היא משרה שהעובד המועסק בה עובד פחות ממכסת השעות המוגדרות כהיקף עבודה מלא באותו מקום עבודה.

==נושא משרה==
נושא משרה הוא אדם המאייש משרה מסוימת, ומתוקף כך חלות עליו זכויות וחובות הכרוכות במשרה זו. רבים מחוקי מדינת ישראל עוסקים בנושאי משרה הרלוונטיים לחוקים אלה, ובחובות וזכויות החלות עליהם. חוק החברות, למשל, עוסק בנושאי משרה הבאים: "מנהל כללי, מנהל עסקים ראשי, משנה למנהל כללי, סגן מנהל כללי, כל ממלא תפקיד כאמור בחברה אף אם תוארו שונה, וכן דירקטור או מנהל הכפוף במישרין למנהל הכללי". חוקים רבים אחרים מסתמכים על הגדרה זו ולעיתים מרחיבים אותה כך שתכלול נושאי משרה נוספים. 

חוקים אחרים מטילים אחריות על נושאי משרה רלוונטיים, בלי להשתמש במושג נושא משרה. חוק שעות עבודה ומנוחה, למשל, קובע:
:חברה, אגודה שיתופית או כל חבר אנשים אחר, שהעסיקו בניגוד לחוק זה או שלא בהתאם לתקנות או להיתר שניתנו לפיו, רואים כאחראי לעבירה גם כל חבר הנהלה, מנהל או פקיד של אותו חבר אנשים ואפשר להביאו לדין ולהענישו כאילו עבר הוא את העבירה, אם לא הוכיח אחד משני אלה:
:(1) שהעבירה נעברה שלא בידיעתו;
:(2) שנקט בכל האמצעים הנאותים כדי להבטיח שהוראות חוק זה בקשר לעבירה הנידונה יקוימו.

אחריותו של שר לנעשה במשרדו לא נקבעה בחקיקה, אך נקבעה במסקנותיהן של ועדות חקירה, בפרט ועדת אגרנט וועדת כהן, שקבעו "אחריות מיניסטריאלית" של שר לנעשה במשרדו, מתוקף המשרה שהוא נושא בה. לאחריות זו שני מרכיבים:
* אחריות אישית למעשה או למחדל של השר עצמו.
* אחריות כוללת של השר לכל מעשה או מחדל של פקידיו, אפילו נעשו שלא בהסכמתו ובלא ידיעתו.

== ראו גם ==

* תעסוקה גמישה

* שיתוף במשרה

==קישורים חיצוניים==

* 

==הערות שוליים==

קטגוריה:ארגון
קטגוריה:שוק העבודה
שרי אנסקי

שרה (שרי) אנסקי (נולדה בירושלים ב-1957) היא עיתונאית, בשלנית ומחברת ספרי בישול ישראלית.

==ביוגרפיה==
שרה אנסקי נולדה וגדלה בשכונת נווה שאנן בירושלים, בבית שומר מסורת להורים ממוצא צ'כי. אביה היה חוקר התנ"ך פרופ' חיים גבריהו (במקור: חיים גוטסמן); ואמה הייתה חנה (דוידוביץ) מורה לחקלאות שגידלה ירקות ופירות בערוגות ופיתחה את סקרנותה של אנסקי לסביבה, לשווקים ולמטבחים השונים. למדה בבתי הספר הדתיים "במעלה" ובבית הספר לבנות "אוולינה דה רוטשילד", במלחמת יום הכיפורים שכלה את אחיה , ואת ספרה "המטבח של שרי אנסקי" הקדישה לו.

אחרי עשר שנים בהן עבדה כגרפיקאית במעריב, החלה אנסקי לכתוב ב-1992 טור בנושאי אוכל בעיתון מעריב. בכתיבתה היא משלבת לעיתים קרובות סיפורים אישיים מילדותה והתבגרותה בירושלים. באמצע 2011 הפסיקה לכתוב במעריב ופתחה דוכן לכריכי דג מלוח בשם "שרי הרינג" בשוק הנמל המקורה שבמתחם נמל תל אביב.

בעבר הייתה נשואה לשחקן ושדר הרדיו אלכס אנסקי. לזוג שני ילדים מנישואים אלה: הגסטרונומית ואשת הטלוויזיה מיכל אנסקי, והצייר הלל אנסקי.
אחריו הייתה בת זוגו של הצלם אלכס ליבק (שגם צילם חלק גדול ממתכוניה) ויש להם בן משותף בשם חיים. ב-2014 הם נפרדו. בנוסף, ניהלה אנסקי מערכת יחסים קצרה עם המשורר יהונתן גפן.

==ספריה==
* "אוכלים בירושלים: רשמים, מרשמים, תעודות, סעודות" (צילומים: נלי שפר), בהוצאת מודן, תל אביב, 1992.
* "המטבח של שרי אנסקי" (צילומים – נלי שפר), בהוצאת "מודן", תל אביב, 1998.
* "ירקות", בהוצאת "מעריב – הד ארצי", תל אביב, תשנ"ד 1993.
* "אוכל" (צילומים – אלכס ליבק), בהוצאת "כתר", 2003.
* "חמין" (צילומים – אלכס ליבק), בהוצאת "כתר", ירושלים, 2008.
* "האוכל מוכן" (צילומים – אלכס ליבק), בהוצאת "כתר", 2021.

==קישורים חיצוניים==

* 
* [http://www.nrg.co.il/gevanew/owa/MORE.MAIN?pForChannel=channel_leisure/food/private_column_folder/shery_ansky טוריה של אנסקי] באתר nrg
* 
* 
* 
* [https://web.archive.org/web/20110818031509/http://shukhanamal.co.il/?p=812 שרי הרינג: דוכן הסנדביצ’ים והדגים הכבושים של שרי אנסקי בשוק הנמל]
* 
* 
* 
* 

==הערות שוליים==

קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:סגל מעריב
שרי
קטגוריה:בוגרות בית הספר אוולינה דה רוטשילד
קטגוריה:ישראליות שנולדו ב-1957
קטגוריה:ישראלים שנולדו ב-1957
אדם (גבינה)

אֶדָם (בהולנדית: Edammer) היא גבינה הולנדית מסורתית העשויה מחלב דל שומן או דל שומן למחצה. זוהי הגבינה השנייה בתפוצתה בהולנד אחרי הגאודה, ומהווה כ-27% מכלל ייצור הגבינות במדינה. היא מיוצרת באזורים נרחבים בהולנד אולם רק גבינות המיוצרות בפרובינציה של צפון הולנד זוכות במעמד PDO.

מקורה במאה ה-14 והיא נקראת על-שם עיירת הנמל אדם מצפון לאמסטרדם שהיית מרכז לסחר בגבינה. הגבינה מתיישנת היטב ללא צורך בתנאים מיוחדים ולה חיי מדף ארוכים. תכונות אלה הפכו אותה לנפוצה ביותר בתקופת המסעות הגדולים של מגלי העולם בין המאה ה-14 למאה ה-18, במיוחד בקרב יורדי ים ובאזורי ספר, ומשם שאבה את פרסומה העולמי.

הגבינה משווקת בשלושה גדלים, הנפוץ ביותר הוא במשקל 1.7 ק"ג. היא נמכרת גם בכדורים קטנים וצבעוניים בשני גדלים. גבינת אדם הייתה פופולרית בקרב מלחים מצפון צרפת, ולבקשת לואי ה-14 החלו לייצר בצרפת גבינה דומה בשם "מימולט" .

צבעה הפנימי צהבהב והיא עטופה בפרפין אדום. אדם מיושנת נעטפת בפרפין שחור, משווקת לאחר 17 שבועות ועד 10 חודשי הבחלה. לטעמה מתיקות אגוזית ומליחות קלה. ההתיישנות מחזקת את הטעם ומקשה את המרקם. היא כמעט נטולת ריח בהשוואה לגבינות אחרות. אחוז השומן שבה (28%) נמוך יחסית לגבינות מסוגה ולכן היא מעט רכה יותר לעומתן. בעבר יוצרה אדם מחלב מלא ואחוז השומן בה היה גבוה יותר.

הגבינה פופולרית עד היום בצפון אמריקה ובמדינות הנורדיות, בספרד ובאמריקה הלטינית וכן בפיליפינים שם היא מהווה חלק בלתי נפרד מארוחת חג המולד המסורתית.

בישראל נפוצה גבינה צהובה של חברת תנובה בשם "עמק". היא מבוססת על גבינת אדם ומיוצרת מאז 1942. הגבינה יוצרה במשך שנים רבות בדגם אחד, שבו 28% שומן, ובמאה ה-21 נוספו לה דגמים של 5%, 9% ו-15% שומן.

==ערכים תזונתיים==

==קישורים חיצוניים==

* [http://www.edam.com/edam_cheese.htm היסטוריה של גבינת אדם] 
*[http://www.edam.com/ Edam, Cheese and the City]
* 

==הערות שוליים==

קטגוריה:גבינות הולנדיות
קטגוריה:גבינות קשות